Oficiālais Vēstnesis L 253 , 29/09/1994 Lpp. 0032 - 0033



EEZ Apvienotās komitejas Lēmums Nr. 10/94 (1994. gada 12. augusts), ar ko groza līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar protokolu, ar kuru pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 86. un 98. pantu, tā kā līguma 31. protokola 1. pantā ir noteikta sadarbība pētniecības un tehnoloģiju attīstības jomā attiecībā uz Kopienas Trešās pamatprogrammas ieviešanu (1990-1994) [1] ar īpašajām programmām; tā kā šī sadarbība jāattiecina arī uz Kopienas Ceturtās pamatprogrammas ieviešanu (1994-1998) [2] ar īpašajām programmām; tā kā 31. protokols tādēļ jāgroza, lai šī sadarbība varētu notikt no minētās pamatprogrammas pieņemšanas dienas, IR PIEŅĒMUSI ŠO LĒMUMU. 1. pants Ar šo aizstāj līguma 31. protokola 1. pantu: "1. pants Pētniecība un tehnoloģiju attīstība 1. EBTA valstis no 1994. gada 1. janvāra palīdz ieviest 5. punktā minētās Kopienas pamatprogrammas pētniecības un tehnoloģiju attīstības jomā, piedaloties to īpašajās programmās. 2. EBTA valstis finansiāli atbalsta 5. punktā minētos pasākumus atbilstīgi līguma 82. panta 1. punkta a) apakšpunktam. 3. EBTA valstis pilnīgi piedalās visu to EK komiteju darbā, kuras palīdz EK Komisijai vadīt, attīstīt un ieviest 5. punktā minētos pasākumus. 4. Ņemot vērā pētniecības un tehnoloģiju attīstības jomā paredzētās sadarbības īpatnības, EBTA valstu pārstāvjus piesaista arī Zinātnes un tehnisko pētījumu komitejas (ZTK) un citu to EK komiteju darbam, ar kurām EK Komisija šajā jomā apspriežas, ciktāl tas vajadzīgs minētās sadarbības veiksmīgai norisei. 5. Šis pants attiecas uz šādiem Kopienas tiesību aktiem, kā arī no tiem atvasinātiem tiesību aktiem: — 390 D 0221: Padomes 1990. gada 23. aprīļa Lēmums 90/221/EEK/Euratom par Kopienas pasākumu pamatprogrammu pētniecības un tehnoloģiju attīstības jomā (1990-1994) (OV L 117, 8.5.1990., 28. lpp., — 394 D 1110: Eiropas Parlamenta un Padomes 1994. gada 26. aprīļa Lēmums 1110/94/EK par Ceturto Eiropas Kopienas pasākumu pamatprogrammu pētniecības un tehnoloģiju attīstības un demonstrāciju jomā (1994-1998) (OV L 126, 18.5.1994., 1. lpp.). 6. Uz izvērtēšanu un lielākām izmaiņām 5. punktā minētajās Kopienas pasākumu pamatprogrammās pētniecības un tehnoloģiju attīstības jomā attiecas līguma 79. panta 3. punktā minētā procedūra. 7. EEZ līgums neskar, no vienas puses, divpusējo sadarbību, kas notiek atbilstīgi Kopienas pasākumu pamatprogrammai pētniecības un tehnoloģiju attīstības jomā (1987-1991) [3] un, no otras puses, ciktāl tie attiecas uz sadarbību, uz kuru neattiecas šis līgums, divpusējiem pētniecības un tehnoloģiju attīstības pamatnolīgumiem starp Kopienu un EBTA valstīm." 2. pants Šis lēmums stājas spēkā 1994. gada 1. novembrī ar noteikumu, ka EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu. 3. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 1994. gada 12. augustā EEZ Apvienotās komitejas vārdā — priekšsēdētājs H. Hafstein [1] OV L 117, 8.5.1990., 28. lpp. [2] OV L 126, 18.5.1994., 1. lpp. [3] 387 D 0516: Padomes 1987. gada 28. septembra Lēmums 87/516/Euratom/EEK (OV L 302, 24.10.1987., 1. lpp.). --------------------------------------------------